钦定古今图书集成/理学汇编/学行典/第184卷 > 杨庆
## 钦定古今图书集成/理学汇编/学行典/第184卷 > 杨庆

按《隋书孝义传》：“杨庆，字伯悦，河闲人也。祖元、父刚，并
以至孝知名。庆美姿仪，性辩慧。年十六，齐国子博士
徐遵明见而异之。及长，颇涉书记。年二十五，郡察孝
廉，以侍养不行。其母有疾，不解襟带者七旬。及居母
忧，哀毁骨立，负土成坟。齐文宣帝表其门闾，赐帛三
十匹，绵十屯，粟五十石。高祖受禅，屡加褒赏，擢授仪”
同三司，版授平阳太守。年八十五，终于家。